E diwezh Dictionnaire français-breton Roparz Hemon (e-barzh embannadur 1984, da skouer) e kaver roll an noms géographiques un toullad anvioù kêrioù ar bed-holl enni. Da Vreizh e tenn an darn vuiañ anezho. Tennañ frouezh eus studioù Théophile Jeusset etre 1930 ha 1962 en doa graet hag embannet e-barzh SAV hag Al Liamm. Hennezh en doa graet labour an dastum an anvioù brezhonek hengounel el levrioù skrivet gant ar geltiegourien ha krouiñ reoù nevez evit Breizh Uhel.